POROČILO O MEDNARODNEM SODELOVANJU ZDUS V LETU 2018

**Povzetek**

V letu 2018 smo v Zveza društev upokojencev Slovenije (ZDUS) nadaljevali z oblikami delovanja na mednarodnem področju, ki so bile aktualne že v letu 2017, izvajali pa tudi nove naloge in se vključevali v tekoča dogajanja. Udeleževali smo se zasedanj in srečanj organov mednarodnih organizacij kjer smo člani, mednarodnih konferenc kamor smo bili povabljeni, ter razgovorov s predstavniki mednarodne skupnosti na povabilo organizatorjev. Nadaljevali smo z aktivnostmi v mednarodnih pobudah in se vključevali v skupne akcije nevladnih organizacij organizirane na mednarodni ravni. Stimulirali in skromno finančno podprli smo mednarodno sodelovanje društev ter se srečali z delegacijami sorodnih organizacij in zvez društev iz drugih držav. Izpopolnili in izboljšali smo poročanje o mednarodnem sodelovanju ter dogajanjih, tudi za članstvo, in to na spletni strani ZDUS, v reviji ZDUS plus, deloma v publikaciji Vzajemnost ter po potrebi preko elektronske pošte.

V začetku leta sta bila pripravljena Poročilo o mednarodnem sodelovanju ZDUS v letu 2017 in Program za delovanje v letu 2018. Poročilo o delovanju v letu 2017 je bilo po delih vključeno v skupno poročilo o delu ZDUS v letu 2017.

**Udeležba na zasedanjih organov mednarodnih nevladnih organizacij**

- srečanje Upravnega sveta AGE platform Europe (v nadaljevanju AGE) v aprilu in

- srečanje Upravnega sveta AGE v oktobru;

- Generalne skupščine AGE v juniju;

Na teh srečanjih smo predstavili Strategijo dolgožive družbe, ki jo je sprejela vlada RS in Memorandum ZDUS 2018.

- jesensko zasedanje Generalnega sveta EURAG v Reykjaviku, kjer je bila predstavljena zasnova Memoranduma 2018 in način njegove predstavitve političnim strankam v Sloveniji.

**Konference in seminarji**

Udeležili smo se:

- s strani OECD in MZZ organizirane mednarodne konference na visoki ravni o »politikah za enakost pri staranju«;

- Ministrske konference v Lizboni, kjer smo kot del evropske civilne družbe prispevali svoj delež k oblikovanju izjave nevladnih organizacij ob sprejemu ministrske deklaracije;

- dveh mednarodnih konferenc, organiziranih v podaljšku sestanka Upravnega sveta AGE v Bruslju, na povabilo AGE. Enkrat v organizaciji AGE in WHO o staromrzništvu (starizmu), drugič pa AGE in COST Action, kjer smo dobili informacijo o zaključkih obsežne triletne raziskave o staranju in staromrzništvu.

- ekspertnega Seminarja o človekovih pravicah starejših v Bruslju, na povabilo AGE, v organizaciji AGE in OHCHR (Komisija ZN za človekove pravice , Regionalni urad za Evropo). (Puhar ena od uvodničarjev s predstavitvijo našega pristopa v pripravah na zasedanje OEWGA).

- mednarodne konference o skrbi za starejše osebe » Kako skrbimo« v Reykjaviku.

**Odprta delovna skupina ZN za staranje (OEWGA) in ADA pobuda**

Aktivnosti v okviru ADA pobude se tesno prepletajo s sodelovanjem v pripravah na zasedanje OEWGA.

- Posebej za zasedanje OEWGA smo organizirali širši posvet naših članov in predstavnikov MZZ, MZ, MDDSZEM, varuha človekovih pravic, skupnosti socialnih zavodov in nekaterih strokovnjakov o temah, ki so na dnevnem redu zasedanja 2018 in 2019.

- Zaključki so bili posredovani MZZ, ki oblikuje gradivo za slovensko delegacijo, koordinaciji ADA pobude in sekretariatu AGE.

V okviru pobude ADA smo izvedli celo vrsto aktivnosti:

- letna prijava akcij med našimi upokojenci in starejšimi,

- dvakratno poročanje ADA koordinaciji o položaju starejših oseb v Sloveniji in izvajanju prijavljenih akcij,

- skupinski razgovor s starejšimi osebami o starostni diskriminaciji,

- individualni razgovori in intervjuji,

- informativne akcije.

**Skupne akcije z mednarodnimi nevladnimi organizacijami (MNO)**

- priprava poročila v okviru AGE barometra;

To anketno poročilo vsebuje tudi elemente za spremljanje uresničevanja zavez iz Madrida in Lizbone.

- priprava in objava povzetka AGE Manifesta za volitve v EP - pred parlamentarnimi volitvami v Sloveniji;

- vključitev v deset tedensko kampanjo AGE »Enakost v staranju« ( Ageing Equal), v počastitev 70 - letnice sprejema Splošne deklaracije o človekovih pravicah - s tedenskimi objavami na spletni strani;

- podpora nasprotovanju Dodatnemu protokolu h Konvenciji o človekovih pravicah v zvezi z biomedicino »Oviedo« - Sveta Evrope; K nasprotovanju smo pozvali pristojne vladne resorje.

- podpora procesu sprejemanja Direktiva EU o usklajevanju med poklicnim in osebnim življenjem oskrbovalcev; K podpori smo pozvali vlado RS.

- priporočila EU za delovanje na področju Srebrne ekonomije in priprava za okroglo mizo na FŽO

( vključena tudi Komisija za gospodarstvo in turizem).

 **Stimuliranje mednarodnega sodelovanja DU**

Na osnovi razpisa smo v okviru razpoložljivih 4000 evro 32 društvom upokojencev sofinancirali del stroškov za izvedbo mednarodnih srečanj in dogodkov ( sklep UO ).

**Razgovori s predstavniki organizacij ali pobud z tujine**

- udeležba na sestanku Biroja Delovne skupine o staranju pri UNECE, Ženeva, na povabilo MDDSZEM, /člani Delovne skupine so iz različnih držav - Italija, Belorusija, Francija, Izrael, Češka, Slovenija.../;

- udeležba na srečanju z Moniko Gabanyi na Ministrstvu za zdravje ;

- obisk skupine starejših oseb iz Romunije;

- udeležba na okrogli mizi na temo: “70 let človekovih pravic “ vorganizaciji Pravne fakultete v Ljubljani in Veleposlaništva Kraljevine Nizozemske;

**Srečanje delegacij sorodnih organizacij upokojencev** na FŽO

Udeležile so se delegacije Makedonije in Avstrijske Koroške (Pliberka). Delegacija iz Trsta je bila v Ljubljani, a je imela v času srečanja svoje, že prej dogovorjene obveznosti. / Termin srečanja smo premikali zaradi prvotno neustreznega določenega časa za sprejem delegacij./

**Projekti**

priprava poročil in spremljanje izvajanja projektov ZDUS;

Člani in članice ZDUS sodelujejo tudi v nekaterih regionalnih projektih, ki niso projekti ZDUS.

 **Informativna dejavnost**

- dopolnitev vsebine spletne strani ZDUS s posebnim razdelkom za Mednarodno sodelovanje ZDUS;

- priprava informacije o mednarodnih organizacijah, kjer smo člani in pobudah v katerih sodelujemo ter njihova objava na spletni strani ZDUS;

- priprava poročil in člankov o vsebinah konferenc, seminarjev in drugih srečanj – objava v ZDUS plus in nekaj tudi v Vzajemnost;

- sodelovanje v TV oddaji o enakosti v staranju;

- prireditev sporočil AGE platform in EURAG, aktualnih za naše članstvo, in njihova objava na spletni strani ZDUS ali/in v ZDUS plus;

- priprava informacij in poročil o akcijah ZDUS in o položaju, mnenjih in stališčih starejših oseb v Sloveniji - posredovano na razgovorih v MNO ( EURAG, AGE, Ministrska konferenca) poslano kot zahtevano poročilo ( Svet Evrope, AGE) ali predstavljeno na razgovorih ob obiskih;

- obveščanje o aktualnih mednarodnih kazalnikih in o pobudah mednarodnih organizacij ali inštitucij, ki so pomembne za položaj starejših oseb - predvsem Evrobarometer, OECD, EUROCARRERS... ;

- prireditev Memoranduma 2018 - krajša verzija in Uvodna pojasnila o pristopu k pripravi, posredovano v objavo na EURAG spletno stran;

- objava desetih tednov AGE kampanje »Enakost v staranju« na spletni strani ZDUS, in informacija ob Dnevu človekovih pravic - za ZDUS plus in spletno stran.

Zadnjih pet alinej pomeni tudi neuradno prevajanje iz angleščine v slovenščino ali pisanje v angleščini.

**Izvedba nalog**

Poleg avtorice tega poročila, ki je zadolžena za mednarodno sodelovanje ZDUS, so bili v izvajaje posameznih nalog – priprava pisnih prispevkov ali udeležba na mednarodnih srečanjih - vključeni še naslednji sodelavci in sodelavke - (po abecednem redu priimkov):

Nika Antolašić, Tomaž Banovec, Boris Janez Bregant, Jože Gašperšič, Črt Kanoni, Dijana Lukić, Alenka Ogrin, Vera Pečnik, Mija Pukl, Janez Sušnik, Amalija Šiftar in Anja Šonc.

Realizacijo informativnih akcij sta s svojim delom podpirala Črt Kanoni in Mateja Peršuh.

Pri oblikovanju spletne strani je uspešno sodelovala Alenka Reissner.

Jožica Puhar, Strokovni svet, Ljubljana, 24.2.2019

mednarodno sodelovaje ZDUS